- Regnskabet viser, at vores gæstetal i 2012 faldt til 602.739, hvilket er næsten 40.000 gæster færre end i rekordåret i 2011. Omsætningen landede på 114,2 mio. kroner mod 113,0 mio. i 2011, og resultatet før skat er 5,1 mio. kroner mod 7,8 mio. i 2011. Selvom 2012 er vores 3. bedste sæson nogensinde, så står overskuddet ikke mål med de forventninger, som vi havde til sæsonen, og vi betragter dermed resultatet som ikke tilfredsstillende, siger adm. direktør Per Dam Jensen i en pressemeddelelse. Han peger på det kedelige sommervejr som en medvirkende årsag til de færrende besøgende, men også at færre turister overnattede i området ved Fårup Sommerland. Fårup åbner sæsonen den 26. april. Fakta om 2012-sæsonen - Gæstetal: 602.739 mod 641.085 i 2011. - Omsætning: 114,2 mio. mod 113,0 mio. i 2011 - Resultat før afskrivninger (EBITDA): 26,9 mio. mod 28,1 mio. i 2011 - Resultat før skat: 5,1 mio. mod 7,8 mio. i 2011

Opsummering:
Overskuddet i forlystelsesparken lever ikke op til forventningerne.